गांवों में खेल प्रतिभाओं की कमी नहीं
ग्रामीणक्षेत्रों में भी खेल प्रतिभाओं की कमी नहीं है। क्रीडा संघों को देहाती प्रतिभाओं को तराशने की जरूरत है। ऐसी प्रतियोगिताओं में ग्रामीण क्षेत्रों के खिलाडियों को अपनी कौशल-प्रतिभा का प्रदर्शन करने का मौका मिलता है। खेल क्षेत्र को अब युवा कॅरियर के रूप में भी अपना सकते हैं,खेल अब सिर्फ शारीरिक,मानसिक वृद्धि का परिचायक ही नहीं,रोजगार का भी जरिया बन सकते हैं। यह बात राजस्थान हॉकी संघ के सचिव अरूण सारस्वत ने गुरुवार को यहां मुंशी त्रिलोकचंद माथुर स्टेडियम में राजीव गांधी खेल अभियान अंतर्गत ग्रामीण खेलकूद ब्लॉक स्तरीय प्रतियोगिता के शुभारंभ पर बतौर मुख्यअतिथि संबोधन में कही।
जिला खेल अधिकारी नरेंद्र कुमार ने बताया कि राजस्थान राज्य क्रीड़ा परिषद के सचिव के निर्देशानुसार राजीव गांधी खेल अभियान अंतर्गत जिले में ब्लॉक स्तर पर विभिन्न खेलकूद प्रतियोगिताओं का आयोजन हो रहा है। करौली ब्लॉक स्तरीय प्रतियोगिता में गुरुवार को छात्र-छात्रा वर्ग में कबड्डी प्रतियोगिता संपन्न हुई। जिसमें बालक वर्ग में आजाद क्लब मांची प्रथम तथा चैनपुर-भैंसावट की द्वितीय और राज क्लब की टीम तृतीय स्थान पर रही। जबकि बालिका वर्ग में शिव स्टार क्लब कोटा मामचारी प्रथम, शारदा निकेतन कोटा मामचारी द्वितीय राबाउमावि मासलपुर की टीम तीसरे स्थान पर विजेता रही। उन्होंने बताया कि शुक्रवार को प्रात: 9 बजे वॉलीबॉल खेल प्रतियोगिता का आयोजन होगा। विजेता प्रतिभागी खिलाडियों को जिला खेल अधिकारी ने मैडल,प्रशस्ति-पत्र टीए-डीए की राशि का वितरण किया।
डिकोलीकलां में खेल शुरू
सपोटरा|ग्राम पंचायतडिकोली कलां के रामावि में गुरुवार को ब्लॉक प्रारंभिक शिक्षा विभाग के तत्वावधान में राजीव गांधी खेल योजनांतर्गत तीन दिवसीय ग्रामीण खेलकूद प्रतियोगिता का शुभारंभ हुआ। जिसका उद्घाटन मुख्य अतिथि बीईईओ लखनलाल मीणा तथा अध्यक्ष प्रधानाध्यापक रामदयाल मीणा ने किया। खेल प्रभारी अमरसिंह मीणा ने बताया कि प्रतियोगिता में भूत्यापुरा,हरिया का मंदिर,लूलौज,संस्कृत विद्यालय सपोटरा,शेखपुरा तथा डिकोली कलां की 14 टीमे भाग ले रही हैं।
कटारा अजीज जीता
कंजोली|टोड़ाभीमब्लॉक की प्रतियोगिता गुरुवार को राउप्रावि बदलेटा में आयोजित हुई। जिसमें खो-खो खेल प्रतियोगिता में 16 वर्षीय छात्र-छात्रा वर्ग में रामावि कटारा अजीज की टीम प्रथम,गौरव उप्रावि बदलेटा द्वितीय तथा छात्रा वर्ग में रामावि कटारा अजीज प्रथम,रामविलास उच्च माध्यमिक विद्यालय करीरी द्वितीय रहा। प्रतियोगिता का शुभारंभ पूर्व गिरदावर अली मुद्दीन ने किया।
नारौली में क्रिकेट प्रतियोगिता शुरू
सपोटरा|ग्रामपंचायतनारौली डांग के राउमावि के खेल मैदान में गुरुवार को शिव शक्ति क्रिकेट क्लब के तत्वावधान में क्रिकेट प्रतियोगिता का आयोजन किया गया। जिसका उद्घाटन क्रय विक्रय सहकारी समिति के चैयरमेन सुरेशचंद मीणा तथा डायरेक्टर रामलखन मीणा ने फीता काटकर एवं शॉट खेलकर किया।
कार्यक्रम को संबोधित करते हुए चैयरमेन सुरेशचंद मीणा ने खिलाड़ियों को खेल के प्रति सजग रहकर प्रांतीय एवं राष्ट्रीय स्तर पर क्षेत्र का नाम रोशन करने के साथ कभी भी खेल के दौरान द्वेषता विद्वेषता को छोड़कर लक्ष्य के प्रति सजग रहने पर बल दिया। पंचायत समिति सदस्य रामलखन मीणा ने ग्रामीण खिलाड़ियों द्वारा आयोजित प्रतियोगिता को खेल की खामियां सुधारने तथा खेल में पारंगत का का पैमाना बताया।
सपोटरा. डिकोलीकलां में कबड्डी मैच में दमखम अजमाती छात्रा खिलाड़ी।
hin_Deva hin_Deva awa_Deva hne_Deva hin_Deva hin_Deva hin_Deva bho_Deva hin_Deva hin_Deva bho_Deva